তবে নির্বাচনকে সামনে রেখে তাঁরা তৃণমূল পর্যায়ে সংগঠিত হচ্ছেন জানিয়ে নূপুর বলেন, ‘যারা ঢাকায় থেকে আগামী নির্বাচনে বসন্তের কোকিলের মতো এসে মনোনয়ন হাসিল করতে চায়, নেতাকর্মীদের সঙ্গে যাদের কোনো যোগাযোগ নেই, আন্দোলন-সংগ্রামে কোনো ভূমিকা নেই, তারাই দলের মধ্যে কোন্দল টিকিয়ে রাখার চেষ্টা করছে। এদের প্রতিহত করার জন্য আমরা জেলা বিএনপির তৃণমূল নেতাদের সঙ্গে আলোচনা করে একক প্রার্থীর নাম ঘোষণা করব।’ তিনি আরো বলেন, ‘২০০৮ সালে নির্বাচনের পর সাবেক সংসদ সদস্য ইসরাত সুলতানা ইলেন ভুট্টো আমাদের অথৈ সাগরে ফেলে পালিয়ে গেছেন। তিনি এখন আর বিএনপির সঙ্গে নেই। বিএনপির নমিনেশন চাওয়ার নৈতিক অধিকার তাঁর নেই। তাঁকে নমিনেশন দিলে তৃণমূল নেতাকর্মীরা তা প্রত্যাখ্যান করবে।’